 Kí làwọn ẹlẹsìn Kátólíìkì gbà gbọ? : Ọlọrun ni ohun àkọkọ àti èyí tó kẹyìn, ìbẹrẹ àti òpin ohun gbogbo. Ọrọ nípa Ọlọrun Baba ló bẹrẹ ìgbàgbọ wa, nítorí pé òun ni ẹni àkọkọ nínú Mẹtalọkan Mímọ Jù Lọ; ọrọ nípa ìṣẹdá ọrun àti ilẹ ayé ló bẹrẹ ìgbàgbọ wa, nítorí pé ìṣẹdá ni ìbẹrẹ àti ìpìlẹ gbogbo iṣẹ Ọlọrun.  --- Ìwé Ìkẹkọọ Bíbélì ti Ìjọ Kátólíìkì, nọńbà 198  Ohun tí àwọn Kátólíìkì gbà gbọ ni wọn ṣàkópọ rẹ ní ṣókí nínú ohun tí wọn pè ní Ìjẹwọ Ìgbàgbọ ní Nísíà:  Ẹkọ Ìgbàgbọ Nílùú Nísíà Mo gbàgbọ nínú Ọlọrun kan, Baba olódùmarè, Ẹlẹdàá ọrun àti ayé, ti gbogbo ohun tí a lè rí àti ohun tí a kò lè rí.  Mo gbàgbọ nínú Olúwa kan Jésù Kristi, Ọmọ bíbí kan ṣoṣo ti Ọlọrun, tí a bí láti ọdọ Baba kí gbogbo ayé tó wà. Ọlọrun láti ọdọ Ọlọrun, Ìmọlẹ láti ọdọ Ìmọlẹ, Ọlọrun tòótọ láti ọdọ Ọlọrun tòótọ, ẹni tí a bí, tí a kò dá, tó jẹ ara kan náà pẹlú Baba; nípasẹ rẹ ni a dá ohun gbogbo. Nítorí àwa ènìyàn àti nítorí ìgbàlà wa ni ó ti sọkalẹ wá láti ọrun, tí ó sì tipasẹ Ẹmí Mímọ di ara Màríà Wúńdíá, ó sì di ènìyàn. A kàn án mọgi fún wa lábẹ Pọntíù Pílátù, ó jìyà ikú, a sì sin ín, ó sì jíǹde ní ọjọ kẹta ní ìbámu pẹlú Ìwé Mímọ. Ó gòkè re ọrun ó sì jókòó ní ọwọ ọtún Baba. Yóò sì tún padà wá nínú ògo láti ṣèdájọ àwọn alààyè àti òkú, ìjọba rẹ kì yóò sì ní òpin.  Èmi gbàgbọ nínú Ẹmí Mímọ, Olúwa, Olùfúnni-ní-ìyè, ẹni tí ó jáde wá láti inú Baba àti Ọmọ, ẹni tí a jọsìn tí a sì ṣe lógo pẹlú Baba àti Ọmọ, ẹni tí ó ti sọrọ nípasẹ àwọn wòlíì.  Mo gbàgbọ nínú Ìjọ kan, mímọ, Kátólíìkì àti Àpóstélì. Mo jẹwọ ìrìbọmi kan fún ìdáríjì ẹṣẹ, mo sì ń retí àjíǹde òkú àti ìyè ayé tí ń bọ. Àmọ kí ó rí bẹẹ. 